Job.
25.
Unya mitubag si Bildad nga taga-Shua, 
“Gamhanan ug talahuron ang Dios. Gipatunhay niya ang kalinaw sa kalangitan. 
Maihap ba ang iyang mga sundalo? Adunay dapit ba nga wala madan-agi sa iyang kahayag? 
Unsaon pag-ingon sa usa ka tawo nga matarong siya atubangan sa Dios? Aduna bay natawo nga hinlo? 
Bisan ang bulan ug ang mga bitoon dili man gani hayag sa iyang panan-aw, 
unsa pa kaha ang tawo nga sama lang sa usa ka ulod.” 
